รัฐบาลไทย-ข่าวทำเนียบรัฐบาล-ดีอีเอส หนุนดีป้าปั้นหลักสูตรนักบริหารรุ่นใหม่ เสริมศักยภาพกำกับดูแลองค์กรยุคดิจิทัล
วันจันทร์ที่ 28 มีนาคม 2565
ดีอีเอส หนุนดีป้าปั้นหลักสูตรนักบริหารรุ่นใหม่ เสริมศักยภาพกํากับดูแลองค์กรยุคดิจิทัล
ดีอีเอส หนุนดีป้าปั้นหลักสูตรนักบริหารรุ่นใหม่ เสริมศักยภาพกํากับดูแลองค์กรยุคดิจิทัล
“เนวินธุ์”ผู้ช่วยรัฐมนตรีประจํากระทรวงดิจิทัลฯปลื้มดีป้าหน่วยงานในสังกัดจับมือTMAเปิดตัวหลักสูตรThe Cullinan : The Making of the Digital Boardเสริมศักยภาพกรรมการกํากับองค์กรยุคดิจิทัลหนุนเป้าหมายการเพิ่มโอกาสด้านเศรษฐกิจดิจิทัลของประเทศ
นายเนวินธุ์ช่อชัยทิพฐ์ ผู้ช่วยรัฐมนตรีประจํากระทรวงดิจิทัลเพื่อเศรษฐกิจและสังคม(ดีอีเอส)กล่าวระหว่างร่วมงานเปิดตัวหลักสูตรThe Cullinan : The Making of the Digital Boardวันนี้(28มี.ค.65)ว่าสํานักงานส่งเสริมเศรษฐกิจดิจิทัล(ดีป้า)หน่วยงานในสังกัดดีอีเอสได้จับมือสมาคมการจัดการธุรกิจแห่งประเทศไทย(TMA)เปิดตัวหลักสูตรนี้ขึ้นเพื่อส่งเสริมและสนับสนุนให้ผู้บริหารองค์กรในระดับคณะกรรมการสามารถแสดงบทบาทในการกํากับดูแลการเปลี่ยนผ่านองค์กรในแง่ดิจิทัล(Digital Transformation)ได้อย่างมีประสิทธิภาพถือเป็นหลักสูตรสําหรับกรรมการที่มีเนื้อหาที่จําเป็นทางด้านดิจิทัลอย่างครบถ้วนที่จัดขึ้นเป็นครั้งแรกในประเทศไทย
โดยกลุ่มเป้าหมายจะเป็นผู้บริหารทั้งจากภาครัฐและภาคเอกชนซึ่งถือว่ามีบทบาทสําคัญที่จะช่วยให้องค์กรขับเคลื่อนได้สําเร็จพร้อมรับมือกับความเปลี่ยนแปลงในยุคDigital Transformationเนื่องจากมีหน้าที่ในการกําหนดทิศทางและกํากับดูแลการดําเนินงานขององค์กรให้เข้าใจถึงความเปลี่ยนแปลงและผลกระทบของเทคโนโลยีที่มีต่อการดําเนินธุรกิจและการดําเนินงานขององค์กรแนวทางและกระบวนการในในการขับเคลื่อนให้เกิดการปรับเปลี่ยนได้อย่างราบรื่นและประสบความสําเร็จ
ทั้งนี้คาดหวังว่าคณะกรรมการกํากับองค์กรที่ผ่านหลักสูตรนี้จะมีส่วนสําคัญในการขับเคลื่อนองค์กรไทยให้มีการปรับเปลี่ยนสู่องค์กรดิจิทัล(Digital Transformation) อันจะส่งผลให้ประเทศไทยสามารถก้าวสู่เศรษฐกิจสังคมดิจิทัลได้ตามเป้าหมายที่วางไว้
“จากเป้าหมายของประเทศไทยที่จะพัฒนาสู่เศรษฐกิจดิจิทัลที่จะต้องมีความเข้าใจที่ตรงกันในทุกภาคส่วนทั้งภาครัฐที่เป็นผู้กําหนดนโยบายสร้างสภาพแวดล้อมและโครงสร้างพื้นฐานที่จําเป็นเพื่ออํานวยความสะดวกในการเปลี่ยนผ่านและภาคเอกชนที่เป็นกลไกขับเคลื่อนเศรษฐกิจทําให้การเสริมสร้างความรู้ของผู้เกี่ยวข้องโดยเฉพาะอย่างยิ่งในระดับนโยบายมีความจําเป็นเป็นอย่างยิ่ง”นายเนวินธุ์กล่าว
นายณัฐพลนิมมานพัชรินทร์ ผู้อํานวยการใหญ่สํานักงานส่งเสริมเศรษฐกิจดิจิทัล(ดีป้า)กล่าวว่าภาคธุรกิจถือเป็นหัวใจของการขับเคลื่อนเศรษฐกิจในขณะที่ภาครัฐเป็นผู้สนับสนุนส่งเสริมดังนั้นการสนับสนุนให้คณะกรรมการกํากับองค์กรซึ่งเป็นผู้มีบทบาทสําคัญขององค์กรมีความเข้าใจถึงความเปลี่ยนแปลงด้านเทคโนโลยีและสภาพแวดล้อมในการดําเนินธุรกิจในโลกยุคใหม่ก็จะช่วยให้สามารถทํางานร่วมกับฝ่ายจัดการในการกําหนดกลยุทธ์ นโยบาย แผนงาน และงบประมาณขององค์กรเพื่อให้เกิดการนําเทคโนโลยีและนวัตกรรมมายกระดับความสามารถในการแข่งขันขององค์กร
สําหรับหลักสูตร“The Cullinan: The Making of the Digital Board”ครอบคลุมเนื้อหาตั้งแต่สภาพแวดล้อมการทําธุรกิจในโลกยุคใหม่ที่เกิดจากการพัฒนาแบบก้าวกระโดดของเทคโนโลยีแนวคิดและกระบวนการในการtransformองค์กรสู่ดิจิทัลและบทบาทของกรรมการในการขับเคลื่อนและสนับสนุนให้การtransformประสบความสําเร็จโดยกําหนดเป็นหัวข้อต่างๆรวม10หัวข้อที่ได้รับการออกแบบให้ตอบสนองต่อประเด็นหลักทั้งสามประเด็นนี้โดยจะมีการอบมรมในระหว่างเดือนพฤษภาคม-สิงหาคมและในเดือนกันยายน2565ผู้เข้าร่วมหลักสูตรจะเดินทางไปศึกษาดูงานด้านเทคโนโลยีอาทิSmart City, Smart Mobility, Digital Venturesในองค์กรต่างๆในประเทศเยอรมัน
*************